b'\n_START_ARTICLE_\nVilkinimas\n_START_PARAGRAPH_\nVilkinimas \xe2\x80\x93 elgesio tipas, kur\xc4\xaf charakterizuoja veiksm\xc5\xb3 ar u\xc5\xbeduo\xc4\x8di\xc5\xb3 atid\xc4\x97liojimas v\xc4\x97lesniam laikui. Psichologai da\xc5\xbenai \xc4\xafvardina vilkinim\xc4\x85 kaip b\xc5\xabd\xc4\x85 \xc4\xafveikti nerim\xc4\x85, susijus\xc4\xaf su bet kokios u\xc5\xbeduoties ar sprendimo prad\xc5\xbeia ar u\xc5\xbebaigimu._NEWLINE_Asmeniui vilkinimas gali sukelti stres\xc4\x85, kalt\xc4\x97s jausm\xc4\x85, asmeninio produktyvumo suma\xc5\xbe\xc4\x97jim\xc4\x85, kriz\xc4\x99 bei nulemti kit\xc5\xb3 nepasitenkinim\xc4\x85 tuo, kad jis ne\xc4\xafvykdo pareig\xc5\xb3 ar \xc4\xafsipareigojim\xc5\xb3. \xc5\xa0i\xc5\xb3 jausm\xc5\xb3 kombinacija gali dar labiau paskatinti vilkinim\xc4\x85. Nors iki tam tikros ribos vilkinimas yra normalus elgesys, jis tampa problema, jei pradeda trukdyti normaliai veiklai. Chroni\xc5\xa1kas vilkinimas gali b\xc5\xabti u\xc5\xbesl\xc4\x97pto psichologinio ar fiziologinio sutrikimo \xc5\xbeenklu.'